CELEX: 62020TN0146
Language: hu
Date: 2020-03-08 00:00:00
Title: T-146/20. sz. ügy: 2020. március 8-án benyújtott kereset – Csordas és társai kontra Bizottság

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/26
            
         
      2020. március 8-án benyújtott kereset – Csordas és társai kontra Bizottság
      (T-146/20. sz. ügy)
      (2020/C 201/38)
      Az eljárás nyelve: francia
      
         Felek
      
      
         Felperesek: Csordas Annamaria (Luxembourg, Luxembourg), Adrian Sorin Cristescu (Luxembourg), Jean Putz (Esch-sur-Alzette, Luxembourg), Miguel Vicente-Nunez (Luxembourg) (képviselő: M.-A. Lucas, ügyvéd)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      a kereset elbírálását megelőzően
      
                  —
               
               
                  a Bizottságot bizonyításfelvétel vagy pervezető intézkedés címén hívja fel arra, hogy miután tájékozódott a 3. sz. listát felállító szakszervezeteknél és a szakmai szervezeteknél, határozza meg az ezen a listán az egyes szervezetek által állított jelöltek számát, megkülönböztetve a tag- és a póttagjelölteket, valamint az egyes jelöltpárok esetén a képviselet tag és póttag közötti felosztásának módját;
               
            a kereset érdemi elbírálásakor:
      
                  —
               
               
                  állapítsa meg, hogy a Bizottság jogellenesen mulasztotta el megakadályozni, illetve felülbírálni:
                  
                              —
                           
                           
                              a választási bizottság elnökének 2019. október 28-i határozatát, amely megtagadta a személyzeti állományt az FFPE, R&D, Solidarité européenne, TAO-AFI, USF-L és U4U által az „Ensemble au Luxembourg” (Együtt Luxemburgban) elnevezésű közös listájukra vonatkozóan a képviselet megosztásáról kötött 2019. október 14-i megállapodásról tájékoztató közlemény közzétételét;
                           
                        
                              —
                           
                           
                              e megállapodásnak a választási bizottság általi, a szavazás során meg nem határozott időpontban történő közzétételét, amely nem tért ki arra, hogy bizonyos szakszervezetek és szakmai szervezetek társultak, illetve csoportot alkottak és nem adta meg minden egyes szervezet esetén az általa állított jelöltek számát;
                           
                        
                              —
                           
                           
                              az „Ensemble au Luxembourg” elnevezésű 3. sz. lista minden egyes jelöltje esetén az általa képviselt és őt jelölő szakszervezet, illetve szakmai szervezet megjelölésének hiányát, jóllehet e szervezetek különböző szakszervezeti családokhoz tartoztak, amelyek közül egyesek Brüsszelben működnek és nem vettek részt e listában;
                           
                        
                              —
                           
                           
                              a választási bizottság 2019. november 26-i feljegyzésében közzétett választási eredményeket;
                           
                        
                              —
                           
                           
                              a luxemburgi helyi személyzeti bizottságnak a 2019 novemberében lezajlott választások nyomán történő létrehozását;
                           
                        
                              —
                           
                           
                              a luxemburgi helyi személyzeti bizottságnak a központi személyezi bizottságbeli képviselőit kijelölő határozatokat;
                           
                        
            
                  —
               
               
                  semmisítse meg a 2019 novemberében tartott helyi személyzeti bizottsági választásokon induló szakszervezetek és szakmai szervezetek képviseletének a választás eredményeinek közzétételét követően a Bizottság által a képviselet felosztásáról szóló 2019. október 14-i megállapodás alapján meghatározott kiigazítását;
               
            
                  —
               
               
                  semmisítsen meg minden olyan támogatást megállapító határozatot, amely a 2019. október 14-i megállapodást aláíró szakszervezetek és szakmai szervezetek számára többletforrást juttat ahhoz képest, amellyel a 2016. évi helyi személyzeti bizottsági választásokat követően meghatározott képviselet alapján rendelkeztek;
               
            
                  —
               
               
                  az Európai Bizottságot kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első jogalap a szabad és demokratikus választások elvének megsértésén alapul, mivel a választási bizottság a szavazás kezdetét megelőzően nem tette közzé a képviselet felosztásáról szóló megállapodást, az „Ensembe au Luxembourg” elnevezésű 3. sz. lista választási plakátjain szereplő logók a választókban azt a képzetet kelthették, hogy e listát az ott megnevezett szakszervezetek és szakmai szervezetek 20 jelöltpárral egyenlő arányban képezték, noha a megállapodásból az következett, hogy a listát hat szakszervezet és szakmai szervezet alkotta, amelyek közül kettőnek más volt a neve és a képviseletük aránya nem volt egyenlő.
               
            
                  2.
               
               
                  A második jogalap a szabad és demokratikus választások elvének megsértésén alapul, mivel a képviselet felosztásáról szóló megállapodásnak a választási bizottság által a szavazás során történő közzététele bizonyos választókban azt a képzetet kelthette, hogy a 3. sz. listát hat szakszervezet és szakmai szervezet alkotta, akiket az ezen a listán szereplő 20 jelöltpár képvisel a megállapodásban meghatározott arányban, jóllehet a listát három szakszervezet és szakmai szervezet, valamint egy, három továbbiból alakult csoport alkotta, és ez utóbbiak közül az egyik képviselhette a másik kettőt, így a listán szereplő jelöltek nem az ő képviselőik voltak és a megjelölt elosztási arány még kevésbé vonatkozott rájuk.
               
            
                  3.
               
               
                  A harmadik jogalap a 3. sz. lista jelöltjei közötti választás szabadságának megsértésén és az ilyen módon támogatott szakszervezetek és szakmai szervezetek összetévesztésének kockázatán alapul, mivel sem az „Ensembe au Luxembourg” elnevezésű 3. sz. lista, sem az ahhoz kapcsolódó választási plakát nem tartalmazta, hogy az egyes jelöltek az ezen a listán szereplő melyik szakszervezetet, illetve szakmai szervezetet képviselik, jóllehet a listát hat különböző szakszervezet és szakmai szervezet, avagy három szakszervezet és szakmai szervezet és a három másik által alakított csoport, illetve szövetség alkotta, amelyek különböző, részben Luxemburgban, részben Brüsszelben működő szakszervezetcsaládhoz tartoztak és közülük nem mindegyik jelezte, hogy támogatja a közös listát.
               
            
                  4.
               
               
                  A negyedik jogalap a szabad és demokratikus választások elvén alapul, mivel a képviselet felosztásáról szóló megállapodásnak a választási bizottság által a szavazás során történő közzététele a választókban azt a képzetet kelthette, hogy a 3. sz. listát állító minden egyes szakszervezetet és szakmai szervezetet az egyenként meghatározott aránynak megfelelő számú jelölt képvisel, jóllehet nem ez volt a helyzet, legalábbis az R&D a Solidarité européenne képviseletének egy részével rendelkezett, míg az USF-L, illetve az FFPE és a U4U képviselete egy részét az R&D-nek engedte át.